**„Скочи брзо“**

Одељење делимо у 2 једнаке колоне, удаљене једна од друге 3-4m. Међусобни размак у колони је један корак. Један ученик из колоне полази са палицом од чела колоне ка зачељу држећи је у хоризонталном положају изнад тла на висини од 20cm . Деца у колони, када наиђе ученик са палицом, прескачу палицу суножним одразом у месту. Колона која пре обави задатак – победник је у том кругу игре. Игра се понавља више пута.